दुबारा चोरी करने आईं, पुलिस ने 5 को पकड़ा
सांभरलेक ग्रामीण| सांभरलेकमें शुक्रवार को नावां-फुलेरा तिराहे पर एक शोरूम में दुबारा चोरी करने आई महिलाओं को पुलिस ने रंगे हाथों गिरफ्तार कर लिया। थाना अधिकारी मांगीलाल चौधरी ने बताया कि इस मामले में 5 महिलाओं को गिरफ्तार किया है। चौधरी ने बताया कि कस्बे में नावां रोड पर फैशन प्लाजा में 13 जनवरी को इन्हीं महिलाओं ने साड़ियां चोरी कर फरार हो गई थी, लेकिन प्लाजा में सीसीटीवी में कैद हो गई। इसके बाद शोरूम मालिक मदन चौधरी ने इस वारदात की सूचना पुलिस थाने में कर दी थी। थानाधिकारी ने दुकानमालिक को सजग रह कर इन महिलाओं को रंगे हाथों पकड़ने का प्लान बनाया। जब शुक्रवार को यही महिलाएं फिर इसी प्लाजा में आई तो शोरूम संचालक मदन चौधरी ने उनको पहचान लिया और तुरंत पुलिस अधिकारी को सूचना दी। मौके पर पहुंची पुलिस ने 5 महिलाओं को गिरफ्तार कर लिया। पांचों महिलाएं ममता (26) प|ी धनराज बागरी, भूली देवी (28) प|ी मोहनपाल बागरी, रूकमणि देवी (27) प|ी ओम प्रकाश, कलावती देवी (26) प|ी राकेश और कमलेश (27) प|ी धनराज बागरी निवासी अटरू जिला बारा की रहने वाली है। पांचों महिलाओं को शनिवार को जयपुर महिला जेल भेज दिया गया।
hin_Deva hin_Deva